
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL RAJONO SAVIVALDYBĖS INSTITUCIJŲ DOKUMENTŲ VALDYMO ORGANIZAVIMO TVARKOS APRAŠO PATVIRTINIMO

2017 m. liepos 24 d.  Nr. AT-648
Šakiai


	Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, rajono savivaldybės tarybos 2016 m. rugsėjo 23 d. sprendimu Nr. T-277 patvirtintų Rajono savivaldybės administracijos nuostatų 24 punktu, Dokumentų rengimo taisyklėmis, patvirtintomis Lietuvos vyriausiojo archyvaro 2011m. liepos 4 d. įsakymu Nr. V-117 „Dėl dokumentų rengimo taisyklių patvirtinimo“, Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d įsakymu Nr. V−118 „Dėl dokumentų tvarkymo ir apskaitos taisyklių patvirtinimo“:
	1. T v i r t i n u rajono savivaldybės institucijų dokumentų valdymo organizavimo tvarkos aprašą (pridedama).
	2. P a v e d u:
	2.1. rajono savivaldybės administracijos Bendrojo skyriaus vyresniajai sekretorei Jurgitai Urbonaitei Dokumentų valdymo sistemos įrankiais su įsakymu supažindinti skyrių vedėjus, seniūnus;
	2.2. rajono savivaldybės administracijos skyrių vedėjams, seniūnijų seniūnams Dokumentų valdymo sistemos įrankiais su įsakymu  supažindinti darbuotojus.
	3. P r i p a ž į s t u netekusiais galios: 
	3.1.rajono savivaldybės administracijos direktoriaus 2015 m. rugpjūčio 25 d. įsakymą Nr. AT-827 „Dėl rajono savivaldybės institucijų dokumentų valdymo taisyklių aprašo patvirtinimo“;
	3.2. rajono savivaldybės administracijos direktoriaus 2015 m. balandžio 16 d. įsakymą Nr. AT-357 „Dėl rajono savivaldybės administracijos institucijų dokumentų saugojimo tvarkos aprašo patvirtinimo“;
	3.3. rajono savivaldybės administracijos direktoriaus 2016 m. gruodžio 9 d. įsakymą Nr. AT-1149 „Dėl pavedimo“;
[bookmark: _GoBack]	3.4. rajono savivaldybės administracijos direktoriaus 2016 m. balandžio 29 d. įsakymą Nr. AT-421 „Dėl pavedimo“.
Administracijos direktorius							Dainius Grincevičius

